**UZŅĒMUMA LĪGUMS**

par aviošova nodrošināšana Daugavpils pilsētas svētku pasākumā

Daugavpilī, 2016.gada \_\_\_\_.maijā

**Daugavpils pilsētas domes Kultūras pārvalde,** reģ.Nr.90001206849, juridiskā adrese: K.Valdemāra 13, Daugavpils, (turpmāk – Pasūtītājs), tās vadītājas **Eleonoras Kleščinskas** personā, kura rīkojas saskaņā ar Nolikumu, no vienas puses, un

**Biedrība “Daugavpils izpletņlēcēju sporta klubs”**, reģ.Nr.40008040124, juridiskā adrese: Bauskas iela 107 - 24, Daugavpils, (turpmāk – Izpildītājs), valdes priekšsēdētāja **Andreja Oļehnoviča** personā, no otras puses, (turpmāk – Puses),

 ņemot vērā Daugavpils pilsētas domes Iepirkuma komisijas 2016.gada 16.maija lēmumu Publisko iepirkumu likuma 8.2 panta sešpadsmitajā daļā noteiktajā kārtībā organizētajā iepirkumā „Aviošova nodrošināšana Daugavpils pilsētas svētku pasākumā”, DPD 2016/92 (turpmāk – iepirkums), noslēdza šāda satura Līgumu (turpmāk – Līgums):

**I. Līguma priekšmets**

1. Pasūtītājs pasūta un apņemas segt visas izmaksas, bet Izpildītājs apņemas nodrošināt **demonstratīvos lidojumus (aviošovu) Daugavpils pilsētas svētku pasākuma laikā**, 2016.gada 4.jūnijā, no plkst.19.00 līdz plkst.20.00 (turpmāk – Pakalpojums).
2. Pakalpojuma sniegšanas vieta ir Daugavpils pilsēta.

**II. Līguma izpildes noteikumi**

1. Pasūtītājs izpilda Pakalpojumu ievērojot iepirkuma tehniskajā specifikācijā noteiktās minimālās prasības un nosacījumus, un atbilstoši iepirkumā iesniegtajam tehniskajam piedāvājumam.
2. Izpildītājs nodrošina Pakalpojumu atbilstoši iepirkumā iesniegtā piedāvājuma nosacījumiem, kas ir līguma neatņemama sastāvdaļa.
3. Izpildītājs paraugdemonstrējumos atbilstoši tehniskā piedāvājuma nosacījumiem nodrošina:
	1. Mazās aviācijas lidmašīnu paraugdemonstrējumus: parauglidojumi, akrobātiska pilotāža;
	2. Pilotu grupu paraugdemonstrējumi: lidojums ar dūmu efektiem, grupas lidojums, grupas pilotāža;
	3. Sportistu – izpletņlēcēju paraugdemonstrējumus (ar karogiem, lentām, dūmiem) 10 -12 cilvēki;
	4. Helikopteru paraugdemonstrējumus;
	5. Lidmašīnu L-39 tipa paraugdemonstrējumus.
4. Izpildītājs nodrošina visas nepieciešamās atļaujas, sertifikātus un licences Pakalpojuma nodrošināšanai saskaņā ar likumu “Par aviāciju”, 2014.gada 23.decembra noteikumiem Nr.824 “Gaisa kuģu akrobātisko lidojumu veikšanas kārtība” nosacījumiem un citiem pakārtotajiem normatīvajiem aktiem, kā arī veic normatīvajos aktos noteikto civiltiesiskās atbildības apdrošināšanu.

**III. Līguma summa un samaksas kārtība**

1. Kopējā līguma summa ir **EUR 9000,00 (deviņi tūkstoši *euro* un 00 centi) bez PVN**. Izpildītājs nav pievienotās vērtības nodokļa maksātājs.
2. Līguma summā ir ietverti visi izdevumi, kas saistīti ar Pakalpojuma izpildi, tajā skaitā, Izpildītāja darbinieku un speciālistu darba samaksa un citas tiešās un netiešās izmaksas.
3. Pasūtītājs samaksā Līguma summu šādā kārtībā:
	1. Avansa maksājumu (turpmāk – Avanss) **50 %** (trīsdesmit procentu) apmērā, tas ir EUR 4500,00 (četri tūkstoši *euro* un 00 centi) bez PVN apmērā Pasūtītājs samaksā Izpildītājam 10 (desmit) kalendāro dienu laikā pēc Līguma noslēgšanas dienas un rēķina saņemšanas no Izpildītāja, bet ne vēlāk kā līdz 2016.gada 1.jūnijam.
	2. Atlikušo Līguma summas daļu **50 %** (piecdesmit procentu) apmērā, tas ir EUR 4500,00 (četri tūkstoši *euro* un 00 centi) apmērā bez PVN no Līguma summas Pasūtītājs samaksā Izpildītājam 10 (desmit) kalendāro dienu laikā pēc akta parakstīšanas par kvalitatīvi izpildītu Pakalpojumu.
4. Par samaksas dienu, šī Līguma izpratnē uzskatāms Pasūtītāja bankas maksājuma uzdevumā minētais datums.
5. Ja Pakalpojums netiek izpildīts, Izpildītājs 5 dienu laikā atmaksā priekšapmaksā saņemto maksājumu 100 % apmērā.

**IV. Sankcijas**

1. Gadījumā, ja Izpildītājs atsakās sniegt Pakalpojumu vai neattaisnotu apstākļu dēļ neizpilda Pakalpojumu, Izpildītājs atmaksā saņemto avansu 100% apmērā un maksā Pasūtītājam vienreizēju līgumsodu 2000 (divi tūkstoši *euro*) apmērā.
2. Ja Pasūtītājs neveic priekšapmaksas samaksu par Pakalpojumu noteiktajā termiņā, tad Pasūtītājs maksā Izpildītājam nokavējuma procentus 0,5% apmērā no laikā nesamaksātās summas par katru nokavēto dienu, bet ne vairāk kā 10% apmērā no priekšapmaksas summas.
3. Ja Pasūtītājs neveic priekšapmaksas vai Līguma summas samaksu par Pakalpojumu noteiktajā termiņā, tad Pasūtītājs maksā Izpildītājam nokavējuma procentus 0,2% apmērā no laikā nesamaksātās summas par katru nokavēto dienu, bet ne vairāk kā 10% apmērā no laikā Līguma summas.

**V. Neparedzami apstākļi**

1. Izpildītājs atsakās izpildīt līgumu vai saskaņojot ar Pasūtītāju atliek uzstāšanos, ja uzstāšanās laikā meteoroloģiskie apstākļi pasliktinās un redzamība ir mazāka par 5 kilometriem, mākoņu daudzums ir lielāks par 2000 ft, vai arī vēja ātrums ir lielāks par 20 mezgliem lidlauka teritorijā.

**VI. Noslēguma jautājumi**

1. Puses vienojas, ka strīdi tiek risināti pārrunu ceļā saskaņā ar Latvijas Republikas normatīvajiem aktiem.
2. Nepieciešamības gadījumā tiek sastādīta rakstiska vienošanās, kas, pēc tam, kad to parakstījušas abas Puses, kļūst par neatņemamu šī Līguma sastāvdaļu.
3. Puses var izdarīt Līgumā nebūtiskus grozījumus un korekcijas. Būtiski Līguma grozījumi nav pieļaujami.
4. Šis Līgums pilnībā apliecina Pušu vienošanos un gribu, un ir saistošs Pušu tiesību un saistību pārņēmējiem.
5. Personas, kas parakstījušas šo Līgumu, apliecina, ka tām ir visas ar likumu noteiktās pilnvaras uzņēmuma vārdā uzņemties pienākumus un saistības, kā arī personīgi uzņemas pilnu materiālo atbildību par sekām, kas iestājas vai var iestāties sakarā ar šo ziņu neatbilstību patiesībai.
6. Līgums sastādīts un parakstīts 2 (divos) eksemplāros uz 3 (trīs) lapām ar pielikumu uz 3 lapām, pavisam uz 6 lapām, ar vienādu juridisko spēku, latviešu valodā un pa 1 (vienam) atrodas pie katras no Pusēm.

**VII. Pušu atbildīgās personas**

1. no Pasūtītāja puses:

Vārds, uzvārds: **Harijs Vucins**,

Amats: pilsētas svētku tehniskais direktors,

Tālrunis: 29168771,

E-pasta adrese: harijs@13stavs.lv

1. no Izpildītāja puses:

Vārds, uzvārds: **Jevģenijs Vladimirovs,**

Amats valdes loceklis,

Tālrunis: 29209686,

E-pasta adrese: klubs.disk.daugavpils@mail.ru

1. Pušu atbildīgās personas ir atbildīgas par Līguma izpildes uzraudzīšanu, tai skaitā, par Pakalpojuma pieņemšanas – nodošanas akta noformēšanu, iesniegšanu un parakstīšanu atbilstoši šā Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, aktu parakstīšanu.

Pielikumā: Tehniskā piedāvājuma kopija.

**VIII. Pušu paraksti un rekvizīti**

|  |  |
| --- | --- |
| **PASŪTĪTĀJS****Daugavpils pilsētas domes** **Kultūras pārvalde**reģ.Nr. 90001206849Krišjāņa Valdemāra 13, Daugavpils, LV – 5401Vadītāja E.Kleščinska\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:****Biedrība „Daugavpils izpletņlēcēju sporta klubs”**reģ.Nr.40008040124Bauskas iela 107 - 24, Daugavpils, LV - 5417Valdes priekšsēdētājs A.Oļehnovičs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |